Sven Fazer

Sven Edvard Fazer (9. heinäkuuta 1897 Helsinki – 10. syyskuuta 1985 Helsinki) oli suomalainen yritysjohtaja ja vuorineuvos.Biografia-sampo: Sven Fazer Viitattu 23.8.2021.

Sven Fazerin vanhemmat olivat Fazer-yhtiön perustaja, kauppaneuvos Karl Fazer ja Berta Blomqvist ja puoliso vuodesta 1922 Teresita (Tessi) Hackman. Fazer suoritti 16-vuotiaana kaupallisen tutkinnon
Svenska Handelsinstitut -oppilaitoksessa Helsingissä, teki sitten opintomatkoja ja tuli Fazer-yhtiöiden palvelukseen 1914. Hän työskenteli myynti- ja toimistotehtävissä 1920-luvulle. Vuonna 1920 hänestä tuli yhtiön hallituksen jäsen, mutta Fazerin toimitusjohtajaksi hän pääsi vasta 1939, hoidettuaan kuitenkin toimitusjohtajan tehtäviä käytännössä vuodesta 1932. Fazer-yhtiön toimitusjohtaja Sven Fazer oli vuoteen 1955 ja sitten hallintoneuvoston ja vuodesta 1970  hallituksen puheenjohtaja. Yhteensä hän työskenteli yhtiössä lähes 70 vuotta. Sven Fazerilla oli myös useita talouselämän luottamustoimia. Hän sai vuorineuvoksen arvon 1949. Hänen poikansa Peter Fazer (1934–1998) oli isänsä jälkeen Fazer-yhtiön toimitusjohtaja 1965–1987.Kuka kukin on (Aikalaiskirja) 1954, s. 128. Viitattu 23.8.2021.Kuolleita. Helsingin Sanomat, 13.9.1985, s. 22.

Lähteet

Luokka:Suomalaiset yritysjohtajat
Luokka:Vuorineuvokset
Luokka:Vuonna 1897 syntyneet
Luokka:Vuonna 1985 kuolleet